PROCES VERBAL
al ședinței Consiliului de Observatori al Instituției Publice Naționale a Audiovizualului Compania „Teleradio-Moldova”
[bookmark: _GoBack]nr. 2 din 19.01.2017

Au participat membrii Consiliului de Observatori: Nicolae SPĂTARU, Stela NISTOR, Vitalie ȚAPEȘ, Ludmila VASILACHE, Marina ȚURCAN.

Au asistat:
Olga Bordeianu, Președinte al IPNA Compania ”Teleradio-Moldova”
Blanaru Galina, director financiar
Miroslav Tudor, director tehnic
        Tatiana Vlas, director Departament Programe şi Planificare TVM1

Preşedintele Consiliului de Observatori al IPNA Compania „Teleradio-Moldova”  constată că la şedinţă sunt prezenţi 5 membri ai CO, informând Consiliul că în conformitate cu p. 16 al Regulamentului CO, ședințele sunt deliberative dacă la ele sunt prezenți cel puțin 5 din numărul total al membrilor (nouă). 

S-a pus la vot începerea şedinţei, ora 15:30: „PRO” 5 voturi (N. Spătaru, V. Țapeș, L. Vasilache, M. Țurcan, S. Nistor).

        S-a pus la vot Ordinea de zi, cu următoarele chestiuni: 
       1. Raport de audienţă al postului de televiziune “Moldova 1” în trimestrul IV al anului 2016, cu accent pe audienţele emisiunilor principale din această perioadă.
      2. Avizarea proiectelor contractelor de locaţiune pentru anul 2017.
     3. Diverse.
S-a votat: ”PRO” – 5 voturi (N. Spătaru, V. Țapeș, L. Vasilache, M. Țurcan, S. Nistor). 

1. Se pune în discuție chestiunea cu nr. 1 - Raport de audienţă al postului de televiziune “Moldova 1” în trimestrul IV al anului 2016, cu accent pe audienţele emisiunilor principale din această perioadă.

Preşedintele Consiliului de Observatori a oferit cuvântul dnei Tatiana Vlas, director al Departamentului Programe şi Planificare TVM1.
Dna Vlas a prezentat detaliat raportul în trei etape principale. Prima etapă este totalizarea audienţei pentru anul 2016, a doua etapă este trimestrul	IV al anului 2016, şi a treia etapă – emisiunile de sărbători. Totodată dna Vlas a menţionat despre faptul că obiectivele planificate în Caietul de Sarcini au fost atinse.
Dl Nicolae Spătaru a întrebat ce audienţă se propune pentru anul 2017.
Dna Vlas a răspuns că procentajul a fost depăşit în anul 2016 datorită Campionatului de fotbal şi jocurilor Olimpice care au avut loc în acest an, însă pentru anul 2017 nu se cunoaşte deocamdată ce evenimente vor avea loc şi care va fi procentajul audienţei.
Membrii ai CO s-au arătat mulţumiţi de munca depusă în raportul prezentat de către dna Tatiana Vlas, director al Departamentului Programe şi Planificare TVM1. 
Preşedintele Consiliului de Observatori al IPNA Compania „Teleradio Moldova” a supus votului următoarea hotărâre:
1. Se ia act de raportul de audienţă al postului de televiziune “Moldova 1” pentru trimestrul IV al anului 2016.
2. Anexa „raportul de audienţă al postului de televiziune “Moldova 1” pentru trimestrul IV al anului 2016” este parte integrantă a prezentei hotărâri.
3. Prezenta hotărâre intră în vigoare în ziua adoptării.

S-a votat: „PRO” 5 voturi (N. Spătaru, V. Țapeș, L. Vasilache, M. Țurcan, S. Nistor).


Se pune în discuție chestiunea cu nr. 2 - Avizarea proiectelor contractelor de locaţiune pentru anul 2017.
Preşedintele Consiliului de Observatori a oferit cuvântul dnei Olga Bordeianu, Președinte al IPNA Compania ”Teleradio-Moldova”.
Dna Bordeianu a prezentat Membrilor ai CO proiectele de acte propuse spre avizare pentru anul 2017.
Preşedintele Consiliului de Observatori al IPNA Compania „Teleradio Moldova” a supus votului următoarea hotărâre:
1. Se avizează următoarele proiecte de acte pentru anul 2017:
-  Proiectul Contractului cu „Orange Moldova” SA (3 m2 acoperiş, Casa Radio);
- Proiectul Contractului cu „Orange Moldova” SA (34 m2 acoperiş, Centru Tehnic TV);
- Proiectul Contractului cu „Laritex TV” SRL (acoperiş, Casa Radio);
- Proiectul Contractului cu „Culţeş” SRL (blocul redacţional TV);
- Proiectul Contractului cu „Jaguar Security” SRL (acoperiş, Casa Radio);
- Proiectul Contractului cu „Coşneanu Ana” ÎI, cu acordul reeşalonare a datoriilor (cantina, Casa Radio);
- Proiectul acordului cu „Moldcell” SA (acoperiş, Centru Tehnic TV);
- Proiectul acordului cu „Şipuluin” ÎI  (Centru Tehnic TV).
1. Anexele sunt parte integrantă a prezentei hotărâri.
3. Prezenta hotărâre intră în vigoare în ziua adoptării.

S-a votat: „PRO” 5 voturi (N. Spătaru, V. Țapeș, L. Vasilache, M. Țurcan, S. Nistor).

La finalul ședinței, preşedintele CO a propus Ordinea de zi pentru ședința din 26.01.2017, ora 16:00.
1. Modificarea Regulamentului privind sistemul de salarizare al IPNA Compania       
„Teleradio-Moldova” aprobat prin  Hotărîrea Consiliului de Observatori  nr. CO 17 din 29.02.2012.
2. Aprobarea statelor de personal și organigrama IPNA Compania „Teleradio-Moldova”pentru anul 2017.
3. Diverse.
„PRO” – 5 voturi (N. Spătaru, V. Țapeș, L. Vasilache, M. Țurcan, S. Nistor).

Durata şedinţei: 16:00-18:00.



Au semnat:
Preşedintele 
Consiliului de Observatori                                    	             Nicolae SPĂTARU

Secretarul 
Consiliului de Observatori                                                 Anastasia MUNTEANU

